11/Sv. 105 Službeni list Europske unije 31 31986R1196 25.4.1986. SLUŽBENI LIST EUROPSKIH ZAJEDNICA L 108/1 UREDBA VIJEĆA (EEZ) br. 1196/86 od 22. travnja 1986. o sklapanju Sporazuma o trgovinskoj, gospodarskoj i razvojnoj suradnji između Europske ekonomske zajednice i Islamske Republike Pakistana VI]EĆE EUROPSKIH ZAJEDNICA, uzimajući u obzir Ugovor o osnivanju Europske ekonomske zajednice, a posebno njegove članke 113. i 235., uzimajući u obzir prijedlog Komisije (!), uzimajući u obzir mišljenje Europskog parlamenta (?), budući da bi za postizanje ciljeva Zajednice u području vanjskih gospodarskih odnosa trebalo odobriti Sporazum o trgovinskoj, gospodarskoj i razvojnoj suradnji između Europske ekonomske zajednice i Islamske Republike Pakistana; budući da se čini kako određene mjere gospodarske suradnje predviđene Sporazumom nadilaze ovlasti djelovanja predviđenih u Ugovoru u području zajedničke trgovinske politike i budući da treba uzeti u obzir članak 235., DONIJELO JE OVU UREDBU: Članak 1. Sporazum o trgovinskoj, gospodarskoj i razvojnoj suradnji između Europske ekonomske zajednice i Islamske Republike Pakistana odobrava se u ime Zajednice. Tekst Sporazuma je priložen ovoj Uredbi. Članak 2. Predsjednik  Vijeća daje  obavijest u  skladu s  člankom 10. Sporazuma (?). Članak 3. Zajednicu na Zajedničkoj komisiji predviđenoj člankom 8. Sporazuma predstavlja Komisija kojoj pomažu predstavnici država članica. Članak 4. Ova Uredba stupa na snagu sljedećeg dana od dana objave u Službenom listu Europskih zajednica. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Luxembourgu 22. travnja 1986. () SL € 81, 29.3.1985., str. 3. (2) SL C 88, 14.4.1986. Za Vijeće Predsjednik H. van den BROEK () Datum stupanja na snagu Sporazuma objavit će Glavno tajništvo Vijeća u Službenom listu Europskih zajednica.